Eestis toimub järgmisel aastal taas üks motospordi  tiitlivõistluse etapp. Itaalias, Trevisos toimunud UEM'i (Euroopa Mootorrattaspordi Liit) aastakongressil otsustati muuhulgas, et 2012. aasta enduuro Euroopa meistrivõistluste üks etapp sõidetakse Eestis, Paikusel. Konkurents oli tihe, neljale etapile kandideeris kokku 12 korraldajat. Eesti tugevuseks oli meile omane hea korraldus ja Paikuse motoklubi ning Eesti enduuro ühe eestvedaja Toivo Nikopensiuse suur töö.